রিতা মোরেনো

রিতা মোরেনো (জন্ম: ১১ ডিসেম্বর ১৯৩১) হলেন একজন পুয়ের্তো রিকীয়-মার্কিন অভিনেত্রী, নৃত্যশিল্পী ও গায়িকা। সত্তর বছরের অধিক সময়ের অভিনয় জীবনে তার উল্লেখযোগ্য কর্ম হল সঙ্গীতধর্মী দ্য কিং অ্যান্ড আই এবং ওয়েস্ট সাইড স্টোরি চলচ্চিত্রের পার্শ্ব চরিত্রে অভিনয় এবং ১৯৭১ থেকে ১৯৭৭ পর্যন্ত প্রচারিত টেলিভিশন ধারাবাহিক দি ইলেকট্রিক কোম্পানি ও ১৯৯৭ থেকে ২০০৩ পর্যন্ত প্রচারিত নাট্য ধারাবাহিক অজ। মোরেনো অল্প সংখ্যক শিল্পীদের একজন, যিনি মার্কিন বিনোদনের চারটি প্রধানতম পুরস্কার, অস্কার, এমি, গ্র্যামি ও টনি পুরস্কার অর্জন করেছেন। তিনি ২৩ জন অভিনয়শিল্পীদের একজন, যিনি অভিনয়ের ত্রি-মুকুট, অর্থাৎ প্রতিযোগিতামূলক অস্কার, এমি, ও টনি পুরস্কার অর্জন করেছেন। তিনি এবং হেলেন হেয়েস, এই দুজন শিল্পীই শুধু এই দুই কৃতিত্ব অর্জন করতে পেরেছেন। এছাড়া তিনি আরও একাধিক পুরস্কার অর্জন করেছেন, তন্মধ্যে রয়েছে বিভিন্ন আজীবন সম্মাননা পুরস্কার এবং মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেনশিয়াল মেডেল অব ফ্রিডম। মোরেনো ১৯৩১ সালের ১১ই ডিসেম্বর পুয়ের্তো রিকোর হুমাকাওয়ে জন্মগ্রহণ করেন। তার মাতা রোজা মারিয়া (বিবাহপূর্ব মার্কানো) একজন দরজি ছিলেন এবং পিতা ফ্রান্সিস্কো হোসে "পাকো" আলভেরিও একজন কৃষক ছিলেন। তার ডাকনাম ছিল "রোজিটা"। মোরেনোর জন্মের সময় তার মায়ের বয়স ছিল ১৭। তিনি জুনকোসে বেড়ে ওঠেন। তার মাতামহ জাস্টিনো মারকানো পুয়ের্তো রিকোয় জন্মগ্রহণ করেন। ১৯৩৬ সালে মোরেনোর মাতা তাকে নিয়ে নিউ ইয়র্ক সিটিতে পাড়ি জমান। তার ছোট ভাই ফ্রান্সিকোকে তাদের সাথে নিয়ে যাননি। মোরেনো তার প্রথম সৎ বাবা এডওয়ার্ড মোরেনোর বংশনাম গ্রহণ করেন। তিনি লং আইল্যান্ডে নিউ ইয়র্কের ভ্যালি স্ট্রিম গ্রামে তার কৈশোর কাটান। মোরেনো রজার্স অ্যান্ড হ্যামারস্টাইনের নাটক থেকে ওয়াল্টার ল্যাং পরিচালিত দ্য কিং অ্যান্ড আই (১৯৫৬) চলচ্চিত্রে ইউল ব্রাইনার ও ডেবরা কারের সাথে অভিনয় করেন। এতে তাকে রাজার স্ত্রী হওয়ার জন্য বার্মা থেকে আনা ক্রীতদাস টাপটিম চরিত্রে দেখা যায়। চলচ্চিত্রটি সমালোচনামূলক ও ব্যবসায়িকভাবে সফলতা অর্জন করে এবং নয়টি বিভাগে একাডেমি পুরস্কারের মনোনয়ন থেকে পাঁচটি বিভাগে পুরস্কার লাভ করে। ১৯৬১ সালে মোরেনো লিওনার্ড বার্নস্টাইন ও স্টিফেন সন্ডহাইমের ব্রডওয়ে সঙ্গীতনাট্য থেকে রবার্ট ওয়াইজ ও জেরোম রবিন্সের নির্মিত ওয়েস্ট সাইড স্টোরি চলচ্চিত্রে আনিটা চরিত্রে অভিনয় করেন। ব্রডওয়েতে এই চরিত্রে অভিনয় করেছিলেন চিটা রিভেরা। মোরেনো এই চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। মোরেনোর ব্রডওয়ে মঞ্চে অভিনীত নাটকগুলো হল লাস্ট অব দ্য রেড হট লাভার্স (১৯৬৯), ক্ষুদ্র সঙ্গীতনাট্য গ্যান্ট্রি (১৯৭০) ও দ্য রিজ (১৯৭৫), যার জন্য তিনি ১৯৭৫ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তিনি দি অড কাপল-এর নারী সংস্করণে অভিনয় করেন, যা শিকাগোতে মঞ্চস্থ হয়। এই কাজের জন্য তিনি ১৯৮৫ সালে সারা সিডন্স পুরস্কার লাভ করেন। ১৯৭১ থেকে ১৯৭৭ সাল পর্যন্ত মোরেনো পিবিএসের শিশুতোষ ধারাবাহিক দি ইলেকট্রিক কোম্পানি-এর প্রধান অভিনয়শিল্পীদলের সদস্য ছিলেন। তাকে এই অনুষ্ঠানের শুরুর ছত্র "হেই, ইউ গাইজ!" বলতে শোনা যেত। তার অভিনীত চরিত্রগুলো ছিল মিলি দ্য হেল্পার, দুষ্টু মেয়ে প্যান্ডোরা ও রগচটা পরিচালক অটো। এই কাজের জন্য তিনি ১৯৭২ সালে শ্রেষ্ঠ শিশুতোষ অ্যালবাম বিভাগে গ্র্যামি পুরস্কার অর্জন করেন। মোরেনো দ্য মাপেট শো-এ অভিনয়ের জন্য ১৯৭৭ সালে বিচিত্রানুষ্ঠান বা সঙ্গীতানুষ্ঠানে সেরা একক অভিনয় বিভাগে প্রাইমটাইম এমি পুরস্কার অর্জন করেন। ফলে তিনি রিচার্ড রজার্স ও হেলেন হেইসের পর তৃতীয় ব্যক্তি হিসেবে অস্কার (১৯৬২), গ্র্যামি (১৯৭২), টনি (১৯৭৫) ও এমি (১৯৭৭), যা "ইগট" নামে পরিচিত, অর্জন করেন। তিনি পরের বছর তিন পর্ব বিশিষ্ট দ্য রকফোর্ড ফাইলস-এ কলগার্ল রিতা কাপকোভিচ চরিত্রে অভিনয় করে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার অর্জন করেন। দালেসান্দ্রো, অ্যান্থনি (২৭ নভেম্বর ২০১৮)। "Rita Moreno Returns To 'West Side Story': EGOT Winner To Play The Role Of Valentina In Steven Spielberg's Remake"। ডেডলাইন (ইংরেজি ভাষায়)। সংগ্রহের তারিখ ১১ ডিসেম্বর ২০১৮।  পেসি, নিকোল লিন (৩ মার্চ ২০১৪)। "Oscars 2014: Bobby Lopez becomes youngest person to get an EGOT with Best Original Song win for 'Let It Go'"। নিউ ইয়র্ক ডেইলি নিউজ। সংগ্রহের তারিখ ১১ ডিসেম্বর ২০১৮।  মোরেনো ২০১৩। "Rita Moreno Biography (1931-)"। ফিল্ম রেফারেন্স। সংগ্রহের তারিখ ৩১ ডিসেম্বর ২০২০।  "Rita Moreno joining Steven Spielberg's 'West Side Story' remake"। নিউজডে। ২৭ নভেম্বর ২০১৮। ২৮ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০২০।  ফিনলার, জোয়েল ওয়াল্ডো (২০০৩)। The Hollywood Story। ওয়ালফ্লাওয়ার প্রেস। পৃষ্ঠা ৩৫৮–৩৫৯। আইএসবিএন 978-1-903364-66-6।  "The 29th Academy Awards (1957) Nominees and Winners"। অস্কার। ২০১৫-০৪-০২ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২১।  "Rita Moreno fan site"। ডিসেম্বর ২৩, ২০১৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২১।  গ্রিন, ইলন (আগস্ট ৭, ২০১৮)। "'I Can't Stop Laughing': Rita Moreno Remembers Singing with Animal"। দ্য নিউ ইয়র্কার। সংগ্রহের তারিখ ২৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominees / Winners 1978"। এমিস (ইংরেজি ভাষায়)। একাডেমি অব টেলিভিশন আর্ট অ্যান্ড সায়েন্সেস। সংগ্রহের তারিখ ২৭ সেপ্টেম্বর ২০২১।  মোরেনো, রিতা (২০১৩)। Rita Moreno: A Memoir। সেলেব্রা (পেঙ্গুইন গ্রুপ)। আইএসবিএন 978-0-451-41637-7। সংগ্রহের তারিখ ৩১ ডিসেম্বর ২০২০।  উইকিমিডিয়া কমন্সে রিতা মোরেনো সংক্রান্ত মিডিয়া রয়েছে। উইকিউক্তিতে রিতা মোরেনো সম্পর্কিত উক্তির সংকলন রয়েছে। ইন্টারনেট অফ-ব্রডওয়ে ডেটাবেজে রিতা মোরেনো (ইংরেজি) ইন্টারনেট ব্রডওয়ে ডেটাবেজে রিতা মোরেনো (ইংরেজি) ইন্টারনেট মুভি ডেটাবেজে রিতা মোরেনো  (ইংরেজি) দি ইন্টারভিউস: এন ওরাল হিস্ট্রি অব টেলিভিশন থেকে রিতা মোরেনো (ইংরেজি)